**Fejér Megyei Önkormányzat Közgyűlésének**

**142/2018. (XII.13.) önkormányzati határozata**

**a Bethlen Gábor Alap által kiírt „Testvér-Települési Programok és Együttműködések” pályázaton való részvételről**

A Fejér Megyei Közgyűlés megtárgyalta a „Javaslat a Fejér Megyei Önkormányzat nemzetközi kapcsolatainak bővítésére, valamint a Bethlen Gábor Alap által kiírt „Testvér-Települési Programok és Együttműködések” pályázaton való részvételre” c. előterjesztést és az alábbi határozatot hozta:

1. A Közgyűlés felhatalmazza elnökét, hogy a Bethlen Gábor Alap „Testvér-települési programok és együttműködések 2019” című pályázati felhívására Tusnádfürdővel történő testvér-kapcsolat kialakítására vonatkozóan 2.000.000 Ft támogatás elnyerése céljából pályázat benyújtásáról gondoskodjon.
2. A Közgyűlés felhatalmazza Elnökét, hogy sikeres pályázat esetén a Bethlen Gábor Alappal kötendő támogatási szerződést a Fejér Megyei Önkormányzat képviseletében aláírásával lássa el és – a közgyűlésnek történő utólagos beszámolás mellett – a pályázat megvalósítása érdekében a szükséges intézkedéseket tegye meg.

Felelős: Dr. Molnár Krisztián

              a közgyűlés elnöke

Határidő: 1. pont vonatkozásában: 2018. december 18.

2. pont vonatkozásában: a támogatási szerződés megkötését követő közgyűlés

Székesfehérvár, 2018. december 13.

 **Dr. Molnár Krisztián Dr. Kovács Zoltán**

 a közgyűlés elnöke megyei jegyző